SLE-002839/2023Odgovor komisarja Didierja Reyndersav imenu Evropske komisije(4.12.2023)

Evropska komisija je zavezana zaščiti svobodnih in neodvisnih medijev, vključno z javnimi mediji, ki so bistvenega pomena za evropske demokracije in sestavni del sistema pravne države. Komisija je v poročilu o stanju pravne države za leto 2023 ugotovila, da je Slovenija v celoti izvedla priporočilo o okrepitvi pravil in mehanizmov za okrepitev neodvisnega upravljanja in uredniške neodvisnosti javnih medijev ob upoštevanju evropskih standardov glede javnih medijev.

Metodologija[[1]](#footnote-1), na podlagi katere se pripravljajo letna poročila Komisije o stanju pravne države, je bila skrbno oblikovana, da bi zagotovili popolnost in objektivnost. Informacije se zbirajo iz različnih virov. Prispevki slovenskih organov, strokovnih organizacij in organizacij civilne družbe ter nekdanjega predsednika programskega sveta Radiotelevizije Slovenija so bili posredovani službam Komisije, ki so jih ocenile v skladu z enotno metodologijo, ki je javno objavljena in se uporablja za vse države članice. Poročilo o stanju pravne države je pripravljeno na podlagi vključujočega in sodelovalnega procesa, ki vključuje države članice in organizacije civilne družbe. Sprejme ga kolegij komisarjev in tako predstavlja stališče Komisije.

1. <https://commission.europa.eu/system/files/2023-07/63_1_52674_rol_methodology_en.pdf> [↑](#footnote-ref-1)